**TANULÁSI ÚTMUTATÓ**

**A NEMZETI ADATVÉDELMI ÉS INFORMÁCIÓSZABADSÁG HATÓSÁG (NAIH) WEBOLDALÁNAK TÉMAKÖRÉHEZ**

**Célok, felépítés**

Jelen tananyag célja a **Nemzeti Adatvédelmi és Információszabadság Hatóság (NAIH)** weboldalán elérhető információforrások feladatokon keresztül történő áttekintése.

A tananyag elsajátítását gyakorló feladatsor és a feladatok megoldását tartalmazó dokumentum segítik, ezáltal a hallgató a felületen elérhető információforrások gyakorlati alkalmazásába is betekintést nyer.

A hallgatók a weboldal áttekintése során az alábbi információforrásokkal ismerkednek meg:

1. A legfrissebben közzétett döntések, tájékoztatók, közlemények és ajánlások, valamint az adatvédelmi tisztviselő bejelentő rendszer, az adatvédelmi tisztviselő kereső, az adatvédelmi incidensbejelentő rendszer, továbbá az online ügyindítás elérhetősége.
2. „A Hatóság eljárásai” almenüpontban az egyes eljárásokkal kapcsolatos tájékoztató anyagok (érintettként, adatkezelőként a Hatósághoz fordulás).
3. Az Adatvédelem menüpont alatt az érintetti jogokra vonatkozó tájékoztató, adatvédelmi szótár, az általános adatvédelmi rendelet szövege, továbbá az Európai Adatvédelmi Testület iránymutatásai, adatvédelmi incidensre és hatásvizsgálatra, valamint a közigazgatási határozat bírósági felülvizsgálatára vonatkozó tájékoztatók.
4. A Döntések menüpont „Adatvédelem” almenüpontjában határozatok/végzések, tájékoztatók/közlemények, állásfoglalások, ajánlások, archív anyagok.
5. „Koronavírussal kapcsolatos tájékoztatók”.

A 6.1-es Word fájl a gyakorló feladatokat tartalmazza.

A 6.2-es Word fájlban a 6.1-es dokumentumban szereplő gyakorló feladatok megoldásai találhatóak meg.

*Elengedhetetlen a továbblépéshez:* a hallgató képes a NAIH weboldalán tájékozódni, a releváns információkat megtalálni az eljárásokra, határozatokra, állásfoglalásokra vonatkozóan.

**Tanulási lépések**

1. Nyissa meg a <https://naih.hu/> weboldalt, majd tekintse át a Tanulási útmutatóban található menüpontokat.
2. Oldja meg a 6.1-es Word fájlban szereplő gyakorló feladatokat!
3. Ellenőrizze le a megoldásait a 6.2-es Word fájl alapján!